Sankt Martin (Palatinato)

Sankt Martin apartenas al komunumaro, do administra ligo de pluraj najbaraj, formale sendependaj politikaj komunumoj, germane nomata Verbandsgemeinde Maikammer, kiu kovras la plej nordan parton de la distrikto.

La loko situas en sunoriĉa valo de la Palatinata arbaro (Pfälzer Wald), kaj vivas unuavice de vinkultivado sur 200 hektaroj. Dum multaj jaroj unu el la lokaj vinkultivistoj cetere estis la esperantisto Hans-Dieter Platz, la organizanto de la Internacia Festivalo. Lige al la vinkultivado aparte dum aŭtuno ankaŭ multaj turistoj vizitas la komunumon, por promenoj en la vitejoj kaj pitoreskaj stratetoj, sed ankaŭ por gustumi la lokan vinon.

Sian nomon la komunumo kompreneble havas honore al la kristana sanktulo Marteno de Tours.

eta|maldekstra|renesanca portalo, interna pordego de la Kopsburg
La Kropsburg situas sur la teritorio de la vinkomunumo Sankt Martin. Antaŭ ĝia detruo en 1689 la spronburgo estis sidejo de la supraj baronoj de la regno, la kavaliroj de Dalberg. Konstruaĵo rekonstruita en la jaro 1771 el la ŝtonoj de la detruita burgo servis ĝis antaŭ nelonge kiel restoracio.

La monto Hochberg (tradukita: „alta monto“) estas 635,3 m alta monto en la meza Haardt, Palatinata arbaro. Ĝi situas sur la teritorio de la komunumo Sankt Martin en la distrikto Südliche Weinstraße en Rejnlando-Palatinato.

 Eksteraj ligiloj 
  ()


Kategorio:Distrikto Südliche Weinstraße
Kategorio:Urboj de Rejnlando-Palatinato